SPPT รอวันฟื้น! ไตรมาส 3/59 ขาดทุนลดลงเหลือ 3.71 ลบ.
SPPT รอวันฟื้น! ไตรมาส 3/59 ขาดทุนลดลงเหลือ 3.71 ลบ. 
11 พ.ย. 2559

บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 3.71 ล้านบาท หรือขาดทุนสุทธิ 0.016 บาทต่อหุ้น ขาดทุนลดลง 68.14% จากช่วงเดียวกันของปีก่อนที่มีผลขาดทุนสุทธิ 11.66 ล้านบาท หรือขาดทุนสุทธิ 0.05 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจากประสิทธิภาพในการควบคุมค่าใช้จ่ายเกี่ยวกับการผลิต ต้นทุนวัถตถุดิบ ค่าใช้จ่ายในการขายและบริหารดีขึ้น
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 12.26 ล้านบาท หรือขาดทุนสุทธิ 0.053 บาทต่อหุ้น ขาดทุนลดลง 22.73% จากช่วงเดียวกันของปีก่อนที่มีผลขาดทุนสุทธิ 15.87ล้านบาท หรือขาดทุนสุทธิ 0.068 บาทต่อหุ้น